Med et 3-0 nederlag til AGF, efter en ufokuseret indsats, er det definitivt farvel til medalje inden sidste spillerunde i Superligaen på lørdag. AaB kunne ellers med en sejr have givet sig selv det optimale udgangspunkt inden kampen mod Randers. Så ville lørdagens kommende kamp have været et direkte opgør om bronzen og deltagelse i europæisk fodbold. Der er stadig et spinkelt håb om europæisk fodbold for AaB. AaB kan spille sig op på fjerdepladsen, og hvis Esbjerg fB holder fast i fjerdepladsen skal nummer fem i Superligaen også ud i Europa, da Esbjerg fB er pokalmestre og dermed direkte med i turneringen.

Opsummering:
Tamme AaB'ere formåede ikke at hive en bronzemedalje hjem i afskedsgave til Lynge Jacobsen